
E 
xpertonan di e compania estatal WEB Aruba NV, e si- 
man aki den declaracion duna na prensa, a divulga de- 
saroyonan cu a lanta ainda mas preocupacion cerca e tres 
fraccionnan den oposicion, esta esunnan di AVP, MAS y Ac- 
cion21. 
Actuando mesora diahuebs mainta e tres fraccionnan a 
manda dos carta caminda ta pidi un reunion publico, esta 
un “publieke bijeenkomst” caminda lo invita expertonan di 
tanto VWI como SIWA, pa duna informacion na Parlamento 
di desaroyonan hopi dudoso cu henter e proyecto di LNG. 
Den e otro carta a pidi tanto Prome Minister como Minister 
di Energia pa para e desaroyonan dudoso cu via di Utilities 
Gabinete Wever Croes a bin ta imponiendo riba e planta di 
awa y electricidad. 


“Cosnan cu expertonan a revela den e dianan aki, ta entre 
otro cu e caminda cu realmente mester a ubica e planta di 
operacion di LNG cu tabata na Barcadera y no den e refineria 
y esaki pa dos motibo, entre otro e distancia y e gastonan lo 
tabata menos y otro motibo sumamente importante, ta pa e 
hecho cu e tuberianan e ora no mester a pasa den barionan 
densamente pobla manera door di barionan di Zeewijk, na 


Savaneta, na Brazil, na Pos Chikito pa asina por yega te na 
WEB. 
Un iresponsabilidad cu e expertonan di WEB aki a mustra 
ta cu tubonan di gas di e forma aki, tin nan peliger cu nan 
y pasando nan den barionan pobla, mientras cu tabatin un 
alternativa pa sali for di Barcadera riba un tereno industrial 
y yega pa WEB, ta mustra cu decisionnan cu a cay rond di 
LNG ta decisionnan hopi dudoso economicamente, comer- 
cialmente pero tecnicamente tambe ta decisionnan cu no 
tin pia ni cabes. 


Tur e informenan aki cu a wordo treci dilanti pa experto y 
profesionalnan di WEB, ta lanta e speculacion y inkietud den 
nos comunidad ainda mas, cu e direccion cu e gobierno aki 
ta bayendo, ta simplemente cometiendo atraco riba compa- 
nianan estatal di pais Aruba, no na interes di comunidad, 
no na interes di miho prijs di awa y coriente pero simple- 
mente pa interesnan partidista, interesnan di amigo y spon- 
sornan.” 


Eman a bisa cu fraccion di AVP ta sumamente preocupa 
mescos cu e otro fraccionnan di MAS y Accion21 pa e desa- 
royonan aki y e preocupacion ta asina grandi cu nos ta urgi 
gobierno na e momentonan aki pa para tur metemento cu 
ta tumando luga den WEB pa medio di Utilities ta na mes 
momento nos ta urgi pa mas pronto posibel Parlamento 
yama un reunion pa scucha expertonan di WEB caminda nan 
por papia libremente pa vocifera nan preocupacion grandi 
pa e desaroyonan di ultimo tempo pa medio di Utilities NV,” 
Parlamentario Mike Eman a declara. 


Expertonan di WEB a 
revela desaroyonan hopi 
serio cu proyecto di LNG 


Partidonan di oposicion ta exigiendo claridad 


D 
iahuebs buchi di e trahadonan a yena. Cu aprobac- 
ión di sindicato a dicidi di bay den acción di algún ora. 
Di e forma aki kier a mustra nan malcontento cu gerencia. 
Nan tin un suma di placa cu nan mester a haya pa algún 
tempo caba, pero a pesar di tur promesa nada ainda. E pre- 
ocupación ta grandi pasobra nan tin por lo menos tres aña 


sin haya aumento. Ultimo aki a resulta cu gerencia kier duna 
nan e 105 florin den dos pago riba dos diferente luna. Pero 
e triki ta cu esaki no ta keda refleha den e salario. E ta mus- 
tra manera un prima paga y esey ta loke cu nan no kier. 
Nan a sigura cu e lucha lo sigui te ora cu gerencia cumpli cu 
nan. 


Trahadonan di Post NV malcontento y rabia 

M 
escos cu a sosode algun luna atras, den curso di ayera 
e suministracion di informacion oficial di e departa- 
mento di meteo, a laga hopi di desea mientras cu esaki a 
habri caminda pa cantidad di hende subi internet y converti 
nan mes den expertonan di tempo. 


E tempo malo cu lo mester a pasa panort di Aruba lo mester 
a crea hopi awasero y tiki biento fuerte pero e problema mas 
grandi a bira, e cantidad di informacion no oficial cu tabata 
bayendo rond riba social media di cantidad di persona cu 
ta lesa algo riba rednan social aki, ta bira “share” esakinan 
y den hopi caso causando panico caminda esaki no tabata 
necesario. 


Pa algun dia caba of for di fin di siman, Aruba a conoce algun 
tipo di yobida in-usual caminda tin awasero torencial ta cay 
na Noord of na Playa pero pariba di brug ta keda seco seco. 


Tin cierto partinan di Oranjestad a conoce caida di hopi 
awasero pero otro parti di mesun bario a keda seco pero 
e tempo ta actuando straña pa mas c’un siman caba pero 
e forma con tin hende ta pretende cu nan ta expertonan di 
tempo, ta birando un problema ya cu tin hende cu ta kere e 


informacionnan aki y ta bay den panico. 
Ayera mainta y merdia por a mira na cierto localidadnan 
comercial, aglomeracion di hende, cumprando cierto nece- 
sidadnan si dado caso e tempo malo yega, mescos cu a 
sosode algun luna atras. 


Di un banda ta hopi tristo pa pueblo di Aruba ta depende 
di e huricane center na Miami ta bisa di e situacion of di e 
servicio di meteo di Corsou ta divulga pa e isla pero aki na 
Aruba, apesar cu tin un experto local bon prepara y capacita, 
pueblo no ta ricibi informacion of ningun up-date di loke nan 
por spera di e tempo aki. Y si ricibi mes, esaki ya hopi super- 
ficial. 


Dianan ta calor, algo cu pa añanan largo ta asina debi na e 
temporada di horcan pero den ultimo dos añanan tin mas 
actividad pa loke ta tempo pero pueblo ta depende total- 
mente di informacion cu otro nan ta suministra y cu mayoria 
di ocasion no ta corecto. 


A constata cu na Corsou ayera den oranan di mainta 
Gobierno a yama un conferencia di prensa pa splica of duna 
pueblo detaye. 


Demasiado informacion incorecto di 
tempo ta crea panico y confusion 

D 
urante un conferencia di prensa di Gobierno di Aruba 
Minister Xiomara a elabora riba pago di overtime. Si- 
man pasa Gobierno di Aruba pa medio di Prome Minister di 
Aruba a anuncia e maneho nobo di overtime pa e periodo 
di 15 di september te cu fin di aña, esaki ta necesario ya cu 
gobierno a bin ta baha gastonan di gobernacion. 


Den gasto di gobernacion 
un tercer parti ta gasto di personal 
Tin un debate publico riba gasto di personal y tambe e 
supervision financiero di CFT ta recomenda pa contene e 
gastonan di overtime. Ademas tin un protocol cu Hulanda 
cu Aruba mester tene su mes na dje. Un tercera parti di 
gasto di gobierno ta gasto di personal y den esaki tin un 
parti substancial di e gastonan aki ta gasto di overtime den 
gobierno. 


Diferente instancia a 
investiga e problematica di overtime 
Minister Maduro a informa cu Gobierno a ricibi recomen- 
dacionnan di diferente instancia manera e.o. Contraloria 
General, CFT, IMF, cu a investiga e parti overtime y nan 
a indica tambe cu ta bon pa atende cu e gastonan aki. 
Contraloria General a trece dilanti cu cada departamento ta 
responsabel pa tuma medidanan necesario internamente pa 
e maneho di gastonan di overtime. 
College Financieel Toezicht a recomenda cu mester mantene 
un maximo pa locual ta overtime pa evita exceso y garantisa 
un reparticion igual di overtime entre e empleadonan di un 
departamento, mirando cu tin algun departamento unda cu 
ta bisto cu e empleadonan ta traha structuralmente 20 ora 
of mas na overtime. IMF ta recomenda pa reduci overtime, 
ta parce cu e nivel halto di overtime ta relaciona cu e prob- 
lema di ao y cu e reduccion di maximo pa pago di overtime 
lo por yuda reduci e gastonan riba presupuesto. 
Mester tuma medida pa no surpasa e presupuesto 
Siman pasa Minister President a trece dilanti cu tur 
cos ta mustra cu e aña’ki lo surpasa e suma presupu- 
esta. Pa por baha gasto di personal, mester tin control 
riba e gastonan di overtime p’esey mester tuma medida pa 
no surpasa e fondonan aki. 
Pa aña 2022 tin 21.5 miyon florin presupuesta pa pago di 
overtime pa full gobierno. Na e momento aki te cu augustus 
ya tin 14.1 miyon cu a wordo realisa na gastonan di over- 


time. Minister Maduro a trece dilanti cu Departamento 
di Recurso Humano a pidi Minister Presidente pa pasa un 
circulario den cual ta “cap” e gastonan di locual ta overtime. 
“Cap” e oranan cu por traha na overtime y algun otro rekisi- 
tonan e.o. gerencia lo mester entrega un plan con ta bay 
reduci e gastonan te cu fin di aña. 


Gobierno a bin ta cumpli cu pago di overtime 
E anuncio di e maneho nobo riba overtime a trece reaccion y 
sindicato di Polis a declara cu Gobierno kier pa Polis comete 
atraco pa haya su salario. Minister Maduro a splica durante 
e conferencia di prensa cu e declaracion no ta na su luga, 
pasobra gobierno a bin ta paga overtime y minister Maduro 
a comparti e cifranan pa locual ta e pago di overtime di 
aña 2017 pa mita di aña 2022. E instancianan cu mas hopi 
overtime tin ta Cuerpo Policial, KIA, Brandweer y Cuerpo 
Especial Arubano. Ademas pa locual ta Polis, prome, durante 
y despues di e Pandemia, Gobierno a percura pa paga salario 
y 100% di tur overtime di Polis. E pagonan haci di 2011 pa 
mita di 2022 ta mustra cu pa aña gobierno ta paga Polis 
un promedio di 11 miyon na overtime. 
E mandatario a splica cu si 
no frena e overtime, esaki 
lo surpasa e fondonan 
disponibel riba presu- 
puesto pa pago di 
overtime, 
cual 
lo 
trece mas problema di 
likides pa Aruba. 


Minister di Finansa Xiomara Maduro: 


Medida ta pa no surpasa suma di 
21.5 miyon presupuesta pa 2022 

D 
iahuebs merdia Minister di Sa- 
lubridad Publico Dangui Odu- 
ber a bay ImSan pa un ceremonia 
di e 500 pashent cu a haya radiote- 
rapia na e hospital na San Nicolas. 
Ainda por recorda cu dia 2 di april 
di aña 2020 e afdeling di radiote- 
rapia a trata nan prome pashent y 
na 11 di november di aña 2020 e 
di 100 pashent. Un proyecto exito- 
so cu Gobierno a kere aden, a pone 
fondonan disponibel cu awor ta 
dunando su fruto. 


Henter e masterplan di expansion 
di ImSan a cuminsa oficialmente 
na april di aña 2018 y tabata un 
inversion grandi di 60 miyon florin. 
Den e masterplan a percura pa 
bin cu un departamento di radio- 
logia cu su CT-Scan, a bin cu un 
departamento di policlinica di 
wowo caminda ta haci operacion 
di retina. A construi salanan di 
operacion cu mashinnan avansa, 
cu ImSan su mesun anestesista pa 
asina haci operacionnan ey mes. 
Tambe a bin cu un departamento 
pa sterilisacion di ekiponan medico 
y converti ImSan den un hospital di 
estadianan corto cu 22 camber. A 
bin cu un “Spoed Eisende Hulp” cu 
cambernan pa ricibi ambos adulto 
como mucha y claro sin laga afo e 
departamento di Radiotherapia. 
Esaki a nifica cu pashentnan resi- 
dencia aki na Aruba no mester 
bay mas den exterior pa esaki. 
Esaki ta significa cu e pashentnan 
lo keda den su seno familiar. Na 
mes momento esaki lo reduci e 


costonan di AZV pa cu pashentnan 
cu ta wordo manda den exterior pa 
tratamento di radiologia. Tambe 
a percura pa pone 1 miyon florin 
di AZV disponibel pa percura pa e 
cambernan den ImSan bay den uzo 
pa pashentnan por pasa anochi na 
e hospital. Un prueba cu Gobierno 
ta kere den e desaroyo di San 
Nicolas. 
“Nos maneho di salud publico 
ta dirigi riba mehora e calidad di 
cuido y servicio. Cu e logro aki nos 
ta logrando mehoracion den cuido 
pa nos hendenan. ImSan su vision 
y su desaroyonan pa cu cuido 
medico ta cuadra cu e vision di 
Gobierno di Aruba cu ta pa mehora 
e calidad di cuido na Aruba y como 
tambe crea un plan sostenibel pa 
Aruba pa asina e fondonan di AZV 
ta sostenibel pa den futuro.” 
Minister 
Dangui 
Oduber 
den 
nomber di Gobierno kier felicita e 
visionario Dr.Joel Rajnherc y full 
team di ImSan Aruba y partners 
Di Miami Cancer Institute y Baptist 
Health. Awe ImSan a marca historia 
un biaha mas. 


E “milestone” aki ta uno historico 
pa cuido medico y cu tur na Aruba 
mester ta orguyoso di dje. 
Ta transformando cuido medico na 
Aruba pa un miho cuido, calidad y 
servicio. Ta tratando mas pashent 
na Aruba mes. “Nos ta kere den 
e desaroyo di San Nicolas. Cu 
accionnan y decisionnan concreto 
nos ta logrando cambionan posi- 
tivo pa cuido medico na Aruba.” 


500 pashent trata 
exitosamente cu 
radioterapia na 
ImSan den dos aña 

EXECUTORIALE VERKOOP 


Ten overstaan van notaris mr Chamila Agnella 
Tromp of haar waarnemer zal op VRIJDAG 14 
OKTOBER 2022 om 10:00 uur 's-morgens bij 
de Kamer van Koophandel (Auditorium) aan 
de L.G. Smith Boulevard 10, Oranjestad, Aruba, in 
één zitting bij opbod en afslag in het openbaar 
worden verkocht, ex artikel 3:268 van het 
Burgerlijk Wetboek van Aruba: 
J.G. EMANSTRAAT 90 
een 
winkelpand 
staande 
op 
een 
perceel 
eigendomsgrond groot 208 m2 gelegen aan de 
J.G. Emanstraat in Aruba, kadastraal bekend als 
Eerste Afdeling Sectie A nummer 152, als mede op 
een perceel eigendomsgrond groot 427 m2 
gelegen aan de J.G. Emanstraat in Aruba, 
kadastraal bekend als Eerste Afdeling Sectie A 
nummer 153. 
richtprijs: Afl. 375.000,-- 
- Een onherroepelijk en onvoorwaardelijk onderhands bod kan 
worden uitgebracht tot en met uiterlijk donderdag 29 september 
2022 
ten 
kantore 
van 
NewLeaf 
Notary 
of 
via 
email 


auction@newleafaruba.com. Het biedingsformulier is zowel op het 
kantoor 
van 
NewLeaf 
Notary 
alsmede 
op 
de 
website 
www.newleafaruba.com verkrijgbaar. 
- Iedere bieder is gehouden, zowel bij het uitbrengen van een 
onderhands bod als op de veiling zelf, zich te legitimeren met een 
geldig paspoort of ID en middels een bereidheidsverklaring, een 
bankgarantie of andere vorm van zekerheid aan te tonen aan de 
Executant in staat te zijn tot nakoming van zijn bod en de 
bijkomende kosten. 
- De Executant behoudt zich het recht voor de executieveiling uit te 
stellen dan wel op te houden zonder daarvoor de reden te noemen. 
- Op de veiling zijn van toepassing de Algemene Veilingvoorwaarden 
voor Executieveilingen (AVVE) en de Bijzondere Veilingvoorwaarden 
zoals vastgesteld door notaris mr. Chamila Agnella Tromp. 
Voor vragen of meer informatie kunt u een email sturen 
naar auction@newleafaruba.com of de volgende 
website bezoeken: 


T 
res mapa ilustran- 
do e polucion di luz 
ariba tur tres isla y por 
mira cu Aruba esun cu 
tin mas polucion di luz 
entre e tresnan. Polu- 
cion di luz ta algo cu ta 
afecta flora, fauna y tur 
cos cu tin bida incluy- 
endo nos como ser hu- 
mano. Hopi hende ta in- 
stala luz pa luho, luznan 
cu ta mustra ariba mu- 
raya, den shelo, etc. sin 
haci uzo di e luz pa su 
proposito adecuado. 
E impacto ta grandi, pa nombra algun, migracion di 
parhanan cu no ta bin Aruba mas pasobra tin asina 
tanto luz. Turtuganan ta wordo desorienta pa e clar- 
idad di luznanb. Matanan cu ta depende riba un ciclo 
di tempo natural pa crece y fortifica. E ta acelera 
malesanan di vision di hende, ocasionando cu no 
por descansa/drumi bon y suficiente. Por ultimo nos 
turismo tambe ta wordo impacta pasobra tin turista 
cu ta biaha te Aruba pa mira e shelo bunita di anochi 
cu nan no por mira na nan luga. Ban paga luznan 
innecesario. 
Hunto nos por proteha nos naturalesa y special- 
mente loke nos tin ainda di nos shelo di anochi. Por 
lesa esaki riba e pagina di Space and Nature Aruba 
Foundation. 
International Dark-Sky Association - Aruba 
International Dark-Sky Association 
Pas mas informacion: https://www.darksky.org/.../ 
gras.../chapters/find-a-chapter/ 
https://www.lightpollutionmap.info/ 
Imagen di Aruba credito: Jairo Dania 


Polucion di luz ta 
causa daño na Aruba 

M 
i a yega di lesa esaki den articu- 
lonan di AWEMainta mes, camin- 
da a ser treci dilanti cu politica no ta un 
problema aki na Aruba pero ta politi- 
conan c’un mentalidad anticua y hopi 
tapa, ta stroba un miho gobernacion di 
e pais aki. 
Esaki mi a conclui ora cu scucha di 
e caso diamars ultimo den Corte, 
caminda segun noticianan cu a bin 
dilanti, Minister di Husticia Rocco Tjon 
lo a apela decision di Corte den Prome 
Instancia, cu a bari e retiro di e oficial 
halto di polis, Paola Kock for di cuerpo 
policial. 
Den prome instancia caba e oficial di 
polis aki a haya rason ya cu ningun 
momento mando policial por a husti- 
fica e motibo cu tin cu retira Paola for 
di servicio y cu no tin base legal pa haci 
esaki. 
Na momento cu mi a scucha informa- 
cion di e caso aki, el a hiba mi persona 
y hopi hende mas, na un expresion haci 
pa e ex minister y ex parlamentario 
den feliz memoria, Guillermo Trinidad, 
kende den un reunion caminda MEP a 
expulsa Watty Vos for di e partido y 
como miembro di fraccion di e partido 
geel, a bisa: “Ora cu cabaron bula for 
di plas di lodo y bisa cu e lodo ta hole 
mucho stinki, ker’e.” 
Wel e oficial di polis aki, segun informe 
semper un persona corecto y amabel, 
a lucha pa un medida cu sin duda no 
tabata hustifica y Corte den Prome 
Instancia a dun’e rason tambe pero 
aparentemente nos tin un gobierno cu 
no tin placa pa yuda pueblo combati 
inflacion pero sin tin placa pa hunga 
e tipo di wega sin sentido, den loke a 
parce un acto di vengansa. 
Minister di Husticia actual Rocco Tjon, 
ta envolvi den henter e proceso aki, no 
como ex oficial di polis of den su posi- 
cion actual como Minister di Husticia 


pero pa un asunto relaciona cu su 
yiu muhe y cu a termina den Corte di 
Husticia. 
Eynan caba tin e prome situacion cu ta 
crea duda den loke ta credibilidad di 
tanto e mandatario y tambe e impre- 
sion cu e ta duna di e cuerpo policial di 
Aruba. 
Aparentemente tin cosnan cu algun 
miembro di cuerpo ta wordo persigui 
y aki mi ta indica e caso di Clarisca 
Velasquez kende tambe a haya rason 
den su caso den Corte y tambe tin e 
caso aki di Paola Kock, kende no a 
comete ningun crimen, ya 
cu e argumentonan cu a bin 
dilanti den su contra, ningun 
momento a bruha of stroba e 
caso contra di ex Minister Paul 
Croes. 
Loke ningun hende ta papia, 
ta e hecho cu tin mas oficial 
di polis cu tambe a papia di 
e caso aki, tambe a divulga 
informacionnan 
pa 
cuida 
lomba di otro den mesun caso 
menciona pero como cu nan ta 
di rango mas halto kisas, nan 
no a wordo persigui pa wordo 
retira. 
Tin varios actonan cometi pa 
oficialnan halto di polis den 
KPA, cu ta un violacion di e 
codigo di conducta pero cu 
nunca a wordo atendi y castiga 
pero awor si ta mustra cu ta 
persigui un oficial di polis pa 
motibo cu e tabata envolvi den 
un caso cu ta toca Minister di 
Husticia personalmente. 
Al contrario e oficial di polis 
aki 
a 
simplemente 
cumpli 
cabalmente cu su deber como 
funcionario hudicial ora cu el 
a tuma declaracion di yiu muhe 
di e actual Minister di Husticia 


y si ta pa e motibo aki awor e ta ser 
persigui y kier sake for di Cuerpo di 
Polis, anto e mandatario ta cometiendo 
un eror grandi, un abuso contra di e 
mesun sistema hudicial cu su persona 
tin cu sirbi como mandatario encarga 
cu husticia. Loke Minister di Husticia 
ta haciendo ta creando atencion 
pa su mes, cual sin duda su persona 
kier pa tur hende lubida pero su sed 
di vengansa aparentemente ta mas 
grandi cu su sentido comun. Foei!!! 


Nomber y adres conoci pa redaccion 


Opinion Publico 


Vengansa contra un oficial di polis cu 
a haci su trabou ta peligroso 

G 
erencia di Utilities Aruba N.V ta de- 
sea di coregi algun expresion in- 
corecto cu sr. Richard Frank na nomber 
di Directiva di Asociacion di Emplead- 
onan cu un Contracto Laboral Individ- 
ual den Servicio di W.E.B. Aruba N.V. 
(VWI) a defundi na comunidad duran- 
te un Conferencia di Prensa cu a tuma 
luga recientemente. 


Pa cuminsa e ta importante pa clarifica 
sr. Frank cu a indica cu Utilities no por 
organisa un invitacion pa ‘Expresion di 
Interes’(EOI) pa un Parke di Molina di 
biento mas pa Aruba. 
Utilities ta 100% doño di WEB y 
segun statuto y cu derecho di accion, 
por actua den nan nomber. Utilities 
por haci esaki cumpliendo cu tur ley 
vigente y cu “Good Governance Code”. 
Den cuadro di transparencia mester 
menciona tambe cu a tuma e deci- 
sion hunto cu profesionalnan huridico 
y tecnico pa sigui e ruta cu Utilities 
Group a encamina. 
Como grupo di utilidad na Aruba nos 


a yega na un Expression of Interest 
(EOI), cual ta invita expertonan den 
mundo energetico pa por expresa nan 
interes pa haci oferta di energia. 
Salvaguardiando e continuidad di e 
empresanan estatal, pa trece stabilidad 
y/of mehoracion di prijs di energia pa 
henter comunidad di Aruba y pa cumpli 
cu e acuerdo cu Aruba a firma na 2016 
pa reduci e Green House Gasses, esta 
e tradado di Paris pa combati “Climate 
Change”. 


WEB y Elmar ta trahando hunto 
cu Utilities den ekipo pa combina 
ideanan, experticio y recursonan. 
Un otro ponencia incorecto cu a wordo 
treci dilanti ta cu e instancianan cu 
Utilities a consulta cu nan lo ta ‘ken cu 
ta’ of ‘cualkier compania of persona’. 
Al contrario, pa loke ta e instancianan 
cu Utilities a consulta ta trata di person- 
anan cu experticio y experiencia. Desde 
principio cu a cuminsa cu e preparacion 
di e “Nationaal Energiebeleid”, WEB y 
Elmar ta trahando hunto cu Utilities 
den ekipo pa combina ideanan, 
experticio y recursonan. 
Adicionalmente, ta importante 
pa clarifica cu no ta berdad 
cu e rapport produci pa e 
compania “Project Consultant 
Global S.A.” ta carece di credi- 
bilidad. 
Personal di WEB conhunta- 
mente cu Elmar y Utilities a 
traha den grupo, a repasa 
esaki y ta trahando cu ne. Por 
tin recomendacionnan den e 
rapport cu no ta tur stake- 
holder ta di acuerdo cu ne, pa 
e motibo aki e ta importante pa 
sigui traha hunto como ekipo 
profesional, pa resolve cual- 
kier reto y asina yega na e miho 
producto pa Aruba. Trahando 
hunto ta busca desaroyo pa 
por tin miho producto, miho 


prijs y siguridad pa tur consumidor. 


Situacion actual 
Despues di hopi aña di stagnacion den 
WEB, retonan cu a surgi recientemente 
cu ekiponan y diferente blackout, awor 
tin un cambio. WEB awor tin gerencia 
nobo y hunto cu Utilities y Elmar a 
crea un plataforma caminda hunto ta 
studia, traha y actua pa logra mayor 
beneficio y progreso pa Aruba. Por 
mira cu trahando den grupo ya a logra 
diferente beneficio grandi pa e compa- 
nianan y awor cu e ‘Plan Nacional di 
Energia’, ta bay logra elimina depen- 
dencia di Heavy Fuel Oil (HFO) y decar- 
bonisa fuentenan di energia pa 2050 ( 
kisas prome). 
Ademas, tin como meta pa logra mayor 
stabilidad di prijs di energia y mehora 
e calidad di aire pa Aruba. Trahando 
hunto lo acelera e procesonan pa por 
cumpli cu e tratado di Paris. 
Finalmente, Utilities, WEB y Elmar kier 
demostra cu trahando den ekipo y 
haciendo uzo di experticio di diferente 
instancia, ta crea un ambiente sano di 
ideanan nobo y mas innovativo. 
Debi na e crisisnan cu a surgi, paisnan 
rond mundo awor ta tumando e mesun 
pasonan aki pa reevalua nan maneho 
di energia. 
Pueblo di Aruba no por keda pega den 
tempo y p’esey Utilities, WEB y Elmar 
ta trahando hunto, pa logra e metanan 
stipula den e ‘Plan Nacional di Energia 
di Gobierno’. 


Utilities Aruba N.V.: 


Sr. Richard Frank ta mal informa comunidad 

T 
ur dia mal noticia ta resona. Parce cu intencion di Dios 
ta pa deshaci di e scuridad cu ta domina nos bida. Nos 
cuerpo policial no ta pasando den su miho tempo. Esa- 
ki sigur ta haci hopi dolor den nos comunidad paso polis 
mester ta un ehempel den nos sociedad. Polis t’ey pa man- 
tene orden publico y mester por tin confiansa di nos pueblo. 
Despues cu nos tabata tin noticia desagradabel di nos her- 
mana isla Curaçao a toca Aruba. 


Despues di Status Aparte ora cu hopi hende a bandona nos 
isla paso no tabata mira futuro, 186 polis cu a kere den nos 
isla na aña 1986. Polisnan cu a sacrifica y entrega parti di 
nan salario, prima di vacacion y solidariteitsbelasting 8.2% 
a sigui lucha y a carga e cuerpo den momentonan dificil. Nos 
tin sigur cu hopi awe tin un dolor den nan curason pa locual 
cu ta pasando den nos cuerpo. 


Gobierno tras di gobierno no a sa di balora nos cuerpo poli- 
cial. Ora nan sinti nan menasa mesora nan ta acudi na nos 
cuerpo, pero no tin oido pa e necesidadnan basico di polis. 
A basha entre otro e warda di polis Oranjestad abao y te 
dia di awe no tin edificio cu ta cumpli pa ta un warda di 
polis. Gobiernonan no ta worry cu siguridad di nos pueblo y 
tampoco a worry cu salud di nos polisnan. 


For di aña 2008, 2013, 2014, 2020, 2022 y 2023 gobierno 
no a worry pa bin cu opleiding pa polis. Riba dje nos cuerpo 
policial no tin kader paso nos cuerpo policial a neglisha e 
organisacion di polis. For di 2005 pa 2011 un grupo di polis 
a hiba gobierno hues paso nan a premira cu polisnan lo 
baha cu pensioen y lo bay tin vacatura, pero gobierno a opta 
pa bringa nan y awe nos ta mira con nos cuerpo policial ta 
demotiva. Esnan cu via banki di scol a bay NPA prome cu nan 
a termina nan estudio, a manda un carta pa no laga esnan 
cu no ta academico haya e stoel paso nan lo stroba nan. 
Awe nos por mira esnan cu a termina nan studio academico 
no ta forma parti di e cuerpo mas. Berdad pa ta polis bo 
mester tin vocacion p’e. 


Awe nos ta tende cu ta corta riba overtime paso gobierno no 
tin placa pa paga overtime. Tin placa pa fiesta, tin placa pa 
auto nobo pero no tin placa pa siguridad di nos pueblo. Polis 
cu a haya accidente durante trabao mester bende cuminda 
pa busca tratamento den exterior y riba dje ora e tabata 
malo a baha su salario. Otro cu a bira malo den ora di trabao 
ainda no por haya su promocion. Pakico mester maltrata 
esnan cu ta traha na bienestar di nos tur. Tin placa si pa 


paga pa un helicopter pa bula 34 ora pa luna y cu gobierno 
mester paga 2.4 miyon florin pa aña. No tin prioridad. 
Nos tin un gobierno cu no ta interesa den siguridad di nos 
pueblo y no ta interesa den e siguridad di nos miembronan 
di nos cuerpo policial. E maltrato nan aki ta causante cu awe 
nos mester biba cu un cuerpo policial demotiva. Husticia 
ta lanta un nacion pero inhusticia ta destrui un nacion. 
Lamentablemente nos tin un gobierno inhusto. 


A yega tempo pa bin cambio pa nos isla y pa nos por construi 
nos Aruba dushi tera y nos destruye. E gobierno aki nunca a 
worry cu nos cuerpo policial p’esey nos ta unda nos ta awe. 
Nos di partido Curpa tin un compromiso cu nos cuerpo poli- 
cial y un compromiso cu nos pueblo. Cu pueblo su confiansa 
y cu fe den Dios hunto nos lo reorganisa nos cuerpo poli- 
cial pa hibe na un nivel pa bienestar di nos tur. Un gobierno 
sin Dios ta un gobierno sin husticia. Esaki ta tempo cu nos 
confiansa den Dios nos lo salba nos pais. 


Lider di partido Curpa 
Eric Ras 


Pa garantisa un Aruba sigur 
mester inverti den cuerpo policial 

D 
en un atake di desesperacion y sa- 
biendo cu AVP y su lider Eman no 
tin ningun credibilidad mas den pueb- 
lo, e parlamentario Rycond do Nasci- 
mento a haya ta bon di emiti un comu- 
nicado den cual e kier a haci un com- 
paracion entre lider di MEP y lider di 
AVP. 


Algo insolito ya cu e mentalidad di e 
dos lidernan aki ta diferencia di dia y 
anochi. Sin duda cu pueblo mes ya na 
e altura aki caba ta consciente den ki 
desaster financiero Mike Eman a hinca 
henter nos pais aden. Esaki ta e legado 
tristo y di desaster cu Mike Eman lo 
laga atras ora cu yega e momento di 
retira for di politica activo y un otro 
Eman asumi liderazgo di partido AVP. 


Creador di Megadebe 
Mike Eman den su funcion di Minister 
President a endeuda nos pais den un 
forma hamas bisto y asina mes despues 
cu na 2009 el a hereda 970 miyon 
florin laga atras pa Gabinete Oduber. 
Te cu e dia di awe Mike Eman no por 
splica pueblo kico el a haci cu e reserva 
di 970 miyon florin aki! 
E deficitnan acumula durante su gober- 
nacion di 2010-2017 a suma total 2.2 
Biyon florin. Fuera di esey Mike Eman 
y su gobierno a crea e proyectonan 
PPP cu tambe a yega na un debe total 
di mas di 2 Biyon florin. Tur e proyec- 
tonan PPP nos tur y e futuro genera- 
cionnan mester paga ainda for di aña 
2018 te cu aña 2044 na un suma di 85 
miyon florin pa aña. Ta danki na Mike 
Eman tambe cu awe nos tur tin cu paga 
un debe na interes so di 250 miyon 
florin pa aña, siendo cu ora Mike Eman 
a drenta gobernacion na 2009 e pago 
na interes tabata solamente 116 miyon 
florin. 


Hecho ta cu tur e deficit, megadebenan 
y pago di interes aki a ser crea den un 
periodo cu nos pais NO a conoce un 
pandemia ni crisis financiero mundial. 


Un logro historico 
Contrario na esaki e lider di MEP Evelyn 
Wever-Croes den su funcion di Minister 
President a percura pa hiba un maneho 
financiero responsabel y asina mes cu 
na 2017 su gobierno a haya un caha 
bashi cu solamente rasca di huña, sin 
reserva y cu un megadebe explosivo 
laga atras pa Mike Eman. Debi na Covid 
y e pandemia devastador, e deficit bao 
di gobierno di MEP a yega na 1028 
miyon florin na aña 2020 – despues cu 
na 2019 ya nos a conoce un surplus 
di 6 miyon florin! - y den apenas 3 aña 
e deficit aki a wordo reduci te na 25 
miyon florin na 2023. Un logro historico 
y inigualabel den Reino y pa cual nos 
tur como Arubiano mester ta orguyoso 
di dje. 


Locura y mas locura 
Locual a resalta tambe durante e peri- 
odonan di e dos Minister Presidentenan 
tabata e forma con Mike Eman a 
goberna e pais aki, esta subi pal’i luz pa 
pega bombio, verf cas bandona, chapi 
cura na un cas bandona, core tras di 
truck di sushi den oranan di anochi, 
cana den barionan cu hala di coordina- 
dornan su tras etc. 


Pregunta na Rycond ta si durante e 
ultimo 5 añanan e por a yega di mira 
nos actual Minister President Evelyn 
Wever-Croes ta haci tur e locuranan 
aki? Hecho ta cu nos tin un Minister 
President bon na tino, un ser femenino 
trahado y semper trahando duro na 
interes di henter comunidad. Un digno 
mandatario di un pueblo orguyoso. 


AVP cu integridad den gobernacion? 
Ora Rycond ta papia di integridad den 
politica y gobernacion, e mester ta 
menos di papia ya cu desde entrada di 
Status Aparte te cu awo ta solamente 
politiconan y te hasta ex-lider di AVP 
tabata den Corte pa actonan corup- 
tivo manera den e Fondo Desaroyo 
Nobo San Nicolas (Tico), caso Ibis di e 
permisonan (Paul), caso Avestruz di e 
terenonan (Benny, Gaby) y hopi mas cu 
lo sigui den futuro cercano (e.o. Mike1, 
Mike2, Richard). No mester lubida tur e 
coordinador y friends di e ministernan 
di AVP cu tambe a yuda comete tur e 
corupcion aki. 


“Rycond, bo no tin berguensa di ta 
pertenece na un partido corupto asina 
cu bo ta defende tur dia ciegamente?” 
Contrario na esaki partido MEP durante 
51 aña di existencia NUNCA su polit- 
iconan a yega di haya nan mes ta 
duna cuenta den corte pa corupcion y 
bagamunderia den gobernacion! 


Esakinan ta solamente algun ehempel 
pa mustra Rycond cu e mester bira 
serio si, duna honor na e supuesto 
titulo di profesor cu e ta carga y no bay 
compara su lider Mike Eman y AVP cu 
nos actual lider Evelyn Wever Croes y 
MEP. 


Partido MEP na Rycond do Nascimento: 


E diferencia fundamental entre 
MEP y AVP ta cu AVP ta un partido 
corupto y MEP ta traha pa pueblo 

N 
os tin un gobierno cu no 
tin interes general di nos 
pueblo na pecho. Nos tin un 
gobierno cu enbes di construi 
ta destrui. Unda nan pone nan 
man nan ta haci daño. Aruba ta 
den un crisis economico cu no 
por permiti nos bay den aven- 
tura cu compania sospechoso. 
Nos a yega na un cruzada cu 
mester pone un stop na aven- 
tura pa evita cu ta perhudica 
nos pueblo en general. Locu- 
al cu Aruba ta pasando aden 
ta locual cu Venezuela a pasa 
aden cu e supuesto socialista di siglo 21. Awe nos por mira 
e situacion di nos bisiña. 


Nos compania WEB NV no ta pasando den un bon tempo 
paso no a hedge cu consecuencia cu nos tur tin cu biba cu 
aumento di prijs di awa y electricidad. Un aumento cu sigur 
ta pisa den nos tur nos cartera. Esaki sigur ta mal maneho 
di nos gobierno. Ora nos tende awe di aventura di Eagle 
LNG nos mester conclui cu atrobe ta interes 
personal ta bin na prome luga. 


Abogadonan mes tabata contra di e negociacion 
cu Eagle LNG y a bandona e negociacion. Nos 
no mester lubida pakico directornan mester a 
move pa e deal wordo cera cu Eagle LNG. 


WEB NV tabata tin un plan bon hinca den otro 
cu lo tabata na beneficio di nos pueblo. Na 
maart 2021 a pone un stop pa a hinca Eagle 
LNG den wega. Eagle LNG lo bay sali mas caro 
cu e compania cu WEB N.V. tabata handle cu 
n’e. Un berguensa pa nos gobierno cu ta forsa 
WEB N.V. deal cu Eagle LNG. Nunca WEB N.V. 
tabata tin contract di duracion di 20 aña cu un 
compania. 


Nos parlamentarionan cu a apoya e deal cu 
Eagle LNG, sin a haya e oportunidad pa wak 
e contenido di e deal, mester sconde nan cara 
paso nan sigur no a sali na defensa di nos 
pueblo sino a prefera di defende interes di 
otro hende. Cu ki cara boso por bay cana den 
pueblo y pidi nan confiansa un biaha mas. 


Utilities mester keda leu for di e proyecto di molina di biento. 
Decision aki no ta sano pa nos compania WEB N.V. mucho 
menos na interes di pueblo. Ki mishi un hende cu a haci 
audit den nos compania di WEB NV bay lanta un compania 
pa despues bin destrui nos compania di awa y electricidad. 
E manera di negocia cu hendenan dudoso ta lanta hopi 
sospecho y mas ora cu ta forsa pa e deal aki bay door. 


Esaki mas cu nunca ta e motibo pakico pueblo mester core 
cu e gobierno comunista aki den e siguiente eleccion. Un 
gobierno cu ta atrapa derecho di nos pueblo. Un gobierno 
sin integridad y cu no tin bienestar di nos pueblo na pecho. 


Un cos ta sigur tur esnan cu ta sinta den e stoel di autor- 
idad pa haci bon y bo no ta haci’e bo ta pasa pa forma parti 
di maldad. Tene bon na cuenta cu bo tin cu duna cuenta na 
Dios. Si bo ta yama pa haci bon y bo no ta haci’e ta pica. A 
yega e momento pa nos salba Aruba. Un gobierno husto ta 
un gobierno cu ta honra Dios. 


Lider di partido Curpa 
Eric Ras 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Negociacion dudoso lo por tin 
consecuencianan devastador pa WEB N.V. 

N 
a diferente ocasion mi mester lesa y scucha cu asom- 
bro con politiconan desespera di AVP ta trata na de- 
fende nan gobernacion desastroso di 2009-2017. Algun 
parlamentario di AVP hasta ta tribi di bisa cu AVP nunca a 
causa un megadebe! Gritonan di ansha y manipulacion cu 
ta trata na desvia un pueblo den dolor, pa nan no conoce e 
berdad di e situacion economico cu Gabinete Eman a crea y 
con esaki a afecta directamente e condicion economico ac- 
tual di Aruba. Riba 3 di April 2018 entre Rene Zwart a ent- 
revista Raymond Gradus y Gradus ta bisa den e articulo aki, 
y mi ta quote; 


“Het tekort over 2017 is ontstaan vooral “voordat” het 
kabinet Wever-Croes aantrad. Lees onze adviezen er maar 
op na.” 


Den otro palabra Gradus di CAft a bisa Rene Zwart cu e 
deficit na 2017 a wordo causa directamente pa e gobi- 
erno “anterior,” esta e gobierno di Mike Eman, prome cu 
Gabinete Wever-Croes-I a sinta. Gradus ta sigui elabora: 
“Lees onze adviezen er maar op na.” Gradus ta señala cu 
nan a manda diferente conseho y cartanan pa e instrui gobi- 
erno di Gabinete Eman baha gasto y pone nan presupuesto 
y finansa publico na ordo. Despues sr.Rene Zwart ta puntra 
sr.Gradus; 


Rene Zwart; “Met een staatsschuld die richting negentig 
procent gaat lukt het Aruba toch nooit zichzelf uit het 
financiële moeras te trekken?” Gradus: Ik vang signalen 
op dat minister-president Wever-Croes de ambitie heeft de 
overheidsfinanciën op orde te brengen. Het staat ook voor 
haar vast dat er fors gesaneerd moet worden en dat de 
staatsschuld wordt verminderd tot vijftig procent. 


Aki Rene Zwart ta pone enfasis cu e megadebe ya tabata 
band’i 90% di e GDP di Aruba y cu e ta bay ta practica- 
mente imposibel pa Aruba por saca cabes for di un debe 
asina grandi! Aki Gradus ta contesta cu el a ripara cu 
Minister President Evelyn Wever-Croes tin ambicion pa pone 
e finansa publico na ordo atrobe. Di e forma aki nos por wak 
cu den dos ocasion ta wordo confirma pa Gradus cu nos 
debe nacional na 2018 tabata practicamente na 90% di nos 
GDP causa door di AVP. Y ainda AVP kier gaña pueblo cu no 
ta asina. Pa hopi mas informacion, pueblo por subi www.cft. 
cw pa wak e documentonan aki pa bo mes! No tin nada di 
sconde, solamente pa descubri. 


Gradus ta comenta cu e 
por a ripara cu Gabinete 
Wever-Croes-I su ambi- 
cion tabata mesora pa 
sanea e desaster di Mike 
Eman, y kier a hiba pais 
Aruba den un rumbo 
di un finansa publico 
sano 
y 
sostenibel 
atrobe. Gradus ta sigui 
declara cu mester hiba 
e debe te cu 50% di 
nos GDP. Pa logra esaki 
mester sanea y drecha 
e malgastamento di e gobierno di AVP y pone ordo den e 
finansa publico. Ta un tristesa total cu esnan cu a posiciona 
nos pais na rand di bancarota, awe no kier tuma respon- 
sabilidad pa nan actonan y awor ta trata na sconde tras di 
un cortina di huma. Boso no por tuma pueblo haci mas, tur 
documento ta online pa pueblo wak. Si pueblo kier lesa e 
entrevista completo yama of skirbi mi pa mi manda bo e link, 
pasobra ya nan a kita un di esakinan caba! 


Parlamentario Marco Berlis (MEP): 


Gradus di CAft na Rene Zwart: 
“E deficit na 2017 a wordo 
causa directamente pa AVP” 

DEN HAAG – Un delegacion di Staten 
di Aruba a yega ayera 22 di september 
Hulanda. 
Minister 
Plenipotenciario 
Suplente mr. Ady Thijsen a encontra 
e grupo na aeropuerto Schiphol, 
hunto cu e presidente di Comision di 
Relacionnan di Reino di Tweede Kamer 
Mariëlle Paul, 


E parlamentarionan cu a yega ayera t’e 
prome grupo di e delegacion di Aruba 
cu a bin pa asisti na e reunionnan di 
IPKO otro siman. E grupo a consisti di 
Presidente di Staten y lider di e delega- 
cion di Aruba Edgard Vrolijk, Shailiny 
Tromp-Lee, 
Louisette 
Christiaans- 
Yarzagaray, 
Hendrik 
Tevreden 
y 
Raymicheline Raymond. 


Den e transcurso di e siman aki e resto 
di parlamentarionan lo yega Hulanda. 
Diabierna ta trata di Miguel Mansur y 
Gerlien Croes, mientras cu diasabra lo 


yega Hulanda Arthur Dowers, Rycond 
do Nascimento, Marisol Tromp. 
Alvin Molina y griffier di Staten Herman 
Hek. 


“S 
iman pasa nos a encontra cu 
sra. Noemi Maduro kende ta 
presidi e Plataforma “Veiligheid in de 
Kinderopvang”. E comision a wordo 
forma despues di e incidente lamenta- 


bel di baby Noah. E meta ta pa trece 
profesionalnan hunto den e plataforma 
multi disciplinario pa brinda conscien- 
tisacion y prevencion den e centronan 
di cuido di mucha, pa baby di seis si- 


man pa diesdos luna.” Esaki Parlamen- 
taio Molina di MEP ta bisa den un de- 
claracion. 
e ta conta cu recien e plataforma a 
lansa e campaña ‘HUNTO NOS POR’ cu 
un poster y buki di conscientisacion cu 
a traha riba mas siguridad pa babynan. 
E buki y poster cu e 10 pasonan di 
prevencion a wordo comparti cu tur 
centro di cuido di mucha pa asina 
garantisa siguridad pa nos muchanan. 


E 
Plataforma 
ta 
consisti 
di 
un 
colaboracion 
di 
diferente 
stake- 
holders: 
Directie 
Volksgezondheid/ 
Jeugdgezondheidszorg, 
Stichting 
Wit Gele Kruis, Fundacion Pa Nos 
Muchanan, 
Stichting 
Rode 
Kruis, 
Ambulance y Departamento di Mucha 
y Hoben. Trahando hunto cu un solo 
meta comun nos por logra cosnan 
grandi. Den luna di october Parlamento 
di Aruba lo haya presentacion di e 
bunita y importante iniciativa aki. 


Delegacion di IPKO a yega Hulanda 


Potret cortesia di: Arubahuis 


Parlamentario Alvin Molina (MEP): 


Proyecto di prevencion p’e chikitinnan 

M 
ainta tempran di diadomingo 18 di september, Centro 
di Operacion Maritimo (MOC) di Wardacosta Caribe Hu- 
landes a alerta e barco patruyero tocante un boto sospecho- 
so. Despues di e notificacion di MOC, Zr.Ms. Groningen a na- 
bega bay e localidad di e boto sospechoso pa intersepta esa- 
ki. E avion patruyero Dash di Wardacosta tambe a keda dirigi 
na e localidad pa asisti e barco patruyero. 
Una bes den bisindario e barco a lansa su dos botonan rapido 
di intersepcion, asina yama FRISC. Na momento cu e pasa- 
heronan di e go-fast a nota e FRISC-nan, nan a purba huy y 
a cuminsa tira bultonan cu contrabanda den lama. Al final 
despues di un persiguicion cortico e sospechosonan a keda 
detene. Riba e go-fast tabatin seis sospechoso cu mas pakete 
cu droga. 
Durante momento di caba di atende e prome accion, Zr.Ms. 
Groningen un biaha mas a keda notifica di un boto sospechoso. 
E biaha aki tambe e FRISC-nan a cuminsa cu persiguicion pa 
obliga e boto pa stop. E cuater pasaheronan di e boto aki a 
keda detene y hunto cu e paketenan, cu supuestamente tabata 
contene droga, a keda trece a bordo di Zr.Ms. Groningen. 
Mas laat den dia a descubri un di tres go-fast cu tabata nabega 
cerca den bisindario di e barco patruyero Groningen. Un biaha 
mas a lansa e FRISC-nan pa sali bay investiga. A resulta cu e 
boto tabata un go-fast, cu tres pasahero cu tabatin supues- 
tamente bultunan di contrabanda na bordo. 
A trece un total di 13 sospechoso y mas o menos 3700 kilo 
di contrabanda, di cua mita tabata cocaina y e otro mita di 
marihuana, na bordo di Zr.Ms. Groningen. Tur e sospecho- 
sonan mas e paketenan a keda entrega na autoridadnan na 
Corsou pa sigui investiga e casonan. E bultonan, despues di 
investigacion, a keda destrui. 


Den tres accion a detene 
Den tres accion a detene 
13 sospechoso y mas o menos 
13 sospechoso y mas o menos 
3700 kilo di contrabanda confisca 
3700 kilo di contrabanda confisca 

Y 
a caba pa algun tempo Aruba Tourism Authority y Com- 
ite Olimpico Arubano ta den combersacion pa firma un 
acuerdo cu lo ta beneficioso pa ambos partido. Durante un 
conferencia di prensa Ronella Croes- CEO di A.T.A., Wanda 
Broeksema- Presidente di C.O.A. y Nicole Hoevertsz- Secre- 
tario General di C.O.A. a firma e acuerdo aki, unda cu A.T.A. 
lo ta un socio di Comite Olimpico Arubano. 
E asociacion aki ta uno natural, mirando cu e atletanan cu 
C.O.A. ta cultiva y desaroya ta representa nos pais digna- 
mente y ta un promocion grandi pa Aruba, pa medio di nan 
participacion den diferente competencia, na diferente pais. 
Sin lubida e promocion grandi cu Aruba ta haya durante 
weganan olimpico. 
Den pasado A.T.A. a contribui cu e diseño di e logo di C.O.A. 
y tambe e uniformnan di C.O.A. a traves di un agencia cu 
A.T.A. tawata traha cun’e. 
E balornan Olimpico cu C.O.A. ta promove ta alinea comple- 
tamente cu A.T.A su obhetivonan strategico, cu entre otro ta 
pa crea bienestar pa e comunidad local. Den caso di C.O.A. ta 
haci esaki poniendo deporte na servicio di humanidad como 


un filosofia di bida y den caso di A.T.A. a traves di Turismo. 
A.T.A. y C.O.A. ta comparti e opinion cu e inversion den nos 
hendenan, nos hobennan, ta sumamente importante paso 
nan ta nos ‘role models’, no solamente ora nan ta representa 
Aruba internacionalmente pero tambe na Aruba mes. 
Pa ambos partido esaki ta un momento hopi bunita, yena 
cu positivismo cu ta crea oportunidadnan nobo pa nos atle- 
tanan, pa nos turismo y pa Aruba. 


Aruba Tourism Authority y 
Comite Olimpico Arubano a firma un acuerdo 


P 
rome Minister Evelyn Wever - Croes a reuni 
cu sra. Hillary Clinton pa explora con Clinton 
Foundation por yuda Aruba den proyectonan di 
innovacion. E encuentro aki a tuma luga e siman 
aki na e conferencia “Clinton Global Initiative - 
Taking Action Together 2022”. Prome Minister 
actualmente ta den exterior pa atende Asamblea 
General di Nacionnan Uni (UNGA). 


Na e conferencia di Clinton Global Initiative e 
aña aki, ex presidente Bill Clinton, Hillary Clinton 
y nan yiu Chelsea Clinton a trata varios topico di 
interes. Presidente di World Health Organization 
(WHO) Tedros Ghebreyesus, y e artista / activ- 
ista Bono a elabora riba e efectonan di pandemia 
y e strategia cu a wordo uza den paisnan desa- 
roya y no desaroya. Nan conseho ta pa inverti 
awor den un sistema di cuido basico. Prome 
Minister Wever - Croes a expresa cu e tabata un 
bon reunion. “Buscando solucionnan pa Aruba.” 


Premier Evelyn Wever - Croes a reuni cu Hillary Clinton 


“Buscando solucionnan pa Aruba” 

M 
anera cu a anuncia anteriormente, e siman aki Prome 
Minister Evelyn Wever - Croes ta na New York pa atende 
Asamblea General di Nacionnan Uni (UNGA). Den cuadro di 
esaki tin diferente encuentro di interes pa cada pais pa cual 
Prome Minister Wever - Croes ta informa un poco di e dife- 
rente reunionnan cu el a atende durante e siman aki. 


Leaders Meeting Local 2030 Network 
Un di e reunionnan cu Prome Minister Wever - Croes a 
atende ta e “Leaders Meeting Local 2030 Network” cual ta 
un reunion entre lider di paisnan cu ta compromete na e 
metanan di 2030 di desaroyo sostenibel. Aruba ta compro- 
mete cu e agenda aki y ta buscando asistencia tecnico y 
fondo pa cumpli cu e metanan, pa asina crea progreso y 
bienestar pa tur ciudadano di Aruba. E reunion a bay tocante 
e topiconan menciona y tambe riba e tema di energia. E 
reunion a wordo guia pa John Kerry, US special presidential 
envoy for climate. 


Ministerial Meeting of the Association of Caribbean States 
(ACS) 
Banda di esaki un otro reunion cu a cuminsa tabata reunion 
na “Ministerial Meeting of the Association of Caribbean 
States (ACS)”, cu demas paisnan di Caribe y America Latina. 
“Mirando nos economy of scale, tin hopi beneficio pa Aruba 
asocia cu otro paisnan,” Prome Minister a expresa. 


Association of Caribbean States 
Ademas, Prome Minister Wever - Croes a hiba un disertacion 
durante e reunion “Association of Caribbean States”, den 
cual a enfoca riba e hecho cu Aruba ta bringando e efec- 
tonan di cambio di clima, Covid y conflicto na Ukraina. Den e 
temponan aki cu ta hopi dificil pa tur pais, e ta importante pa 
busca ayudo pa yuda paisnan chikito manera Aruba enfrenta 
e retonan aki. Prome Minister a expresa cu e tabata un bon 
reunion cu diferente lider a atende entre otro Prome Minister 
di Sint Maarten Silveria Jacobs, Canciller di Guatemala Mario 
Bucaro, Minister of Foreign Affairs and Foreign Trade di St. 
Vincent & The Grenadines, Keisal Peters y cu Vice Minister 
para America Latina y el Caribe di Venezuela Rander Peña. 


Local 2030 Island Network 
Un otro encuentro cu a tuma luga ta e “Local 2030 Island 
Network” cu tabata un encuentro pa lidernan Caribense. Un 
grupo di 15 Prome Minister y Minister a reuni cu John Kerry 
kende ta US Special Presidential Envoy for Climate. Premier 
Wever - Croesa presenta e vision di energia di Aruba, cu ta 
un consensus entre tur stakeholder na Aruba esta cu na 


2030 mester baha nos dependencia di Heavy Fuel Oil (HFO) 
te na 45%, y na 2050 mester ta “carbon neutral”. E reto 
ta, pa ehecuta e vision aki mientras ta atende cu e efec- 
tonan di Covid, e efectonan di cambio climato manera e mal 
tempo na caminda y e efectonan di e conflicto na Ukraina. 
Sinembargo, ta sigui comprometi pa traha den cuadro di e 
vision aki, Prome Minister a expresa. 


Por ultimo, un otro reunion interesante cu a tuma luga 
tabata entre Premier nan di Aruba, Corsou y Sint Maarten, 
cu deputy assistant Secretary for Caribbean Affairs, Barbara 
Feinstein. E tema cu a wordo trata na e ocasion ta trafica- 
cion di persona. Gobierno Mericano kier mira cu Aruba pone 
mas enfasis riba conscientisacion riba e tema aki y pa Aruba 
impone castigonan mas severo riba e delito aki. Prome 
Minister Wever - Croes a elabora riba locual Aruba ta haci- 
endo acerca di esaki, cu capacidad di personal y recurso 
limita cu tin. 


Prome Minister Wever - Croes ta resumi algun 
reunion interesante cu a atende durante UNGA 

E 
studio ta revela cu te ainda tin un percepcion robes, esta 
cu tur producto di tabaco ta mesun dañino. 
Tabaco kima, manera ta e caso di sigaria tradicional, ta esun 
di mas peligroso. 


Un estudio conduci pa Rutgers University na Merca ta revela 
cu 70% di dokternan a raporta cu nan pashentnan adulto 
cu ta huma, a puntra nan tocante sigarianan electronico y 
otro productonan cu ta liber di huma. Comprobando cu tin 
un interes grandi pa miho alternativanan pa e sigaria tradi- 
cional. Un tercera parti di e dokternan a bisa tambe cu nan 
pashentnan a puntra esaki den e delaster 30 dianan. 


E revista The Journal of The American Medical Association, un 
di e revistanan cientifico mas principal y popular na mundo, 
a publica e estudio. Di acuerdo cu e estudio, ta consider- 
ablemente mas probabel cu dokternan ta recomenda sigari- 
anan electronico na personanan cu ta huma pisa, mientras 
cu nan ta recomenda medicina aproba pa FDA, manera bals 
di nicotina, na personanan cu ta huma de ‘bes en cuando’. 


E autor di e estudio Michael Steinberg, director medico di e 
Rutgers Tobacco Dependence Program na e Center 
for Tobacco Studies y Hefe di e Departamento 
di Medicina na e Rutgers Robert Wood Johnson 
Medical School, ta bisa cu “segun e evidencia, ta 
demostra cu sigarianan electronico ta potencialmente 
efectivo pa stop di huma, nan por hunga un rol impor- 
tante den reduccion di uzo di sigaria y consecuentemente 
malesanan causa pa tabaco. Ta importante pa compronde e 
perspectiva di dokternan tocante sigaria electronico como 
medio pa reduccion di daño.” 


E resultadonan di e investigacion ta sugeri cu mientras 
mas dokter compronde cu no ta tur producto di tabaco ta 
mesun dañino, mas probabilidad tin cu nan lo recomenda 
sigarianan electronico of otro productonan liber di huma na 
personanan cu ta buscando pa stop di huma of cu ta bou di 
tratamento pa malesanan causa pa tabaco. 


Kimamento, e causa principal di daño 
Riba e dia oficial di e comunicado di prensa di e estudio, 
Cristine Delnevo, autor principal y director di Rutgers’ Center 
for Tobacco Studies na e Rutgers School of Public Health, a 
bisa cu “ta hopi importante pa trata cu e percepcion robes di 
e dokternan i educa nan, en particular corigiendo e percep- 
cion robes cu nan tin cu tur producto di tabaco ta mesun 
dañino, e berdad ta cu tabaco kima ta mucho mas pelig- 
roso”. 


Awendia tin productonan liber di huma cu ta cientificamente 
proba di ta miho opcion cu sigui huma, ya cu, contrario na 
e sigaria tradicional, nan ta elimina e proceso di kimam- 
ento, cual ta e causa principal di daño liga na humamento. 
Den e ultimo añanan, a desaroya productonan alternativo 
pa sigaria, manera sigarianan electronico y productonan 
di tabaco keinta, dirigi riba e personanan cu di otro 
manera lo sigui di huma. 


Estudio di Rutgers University: 


Cantidad halto di pashent ta puntra 
dokter pa miho alternativa pa humamento 

F 
undacion Parke Nacional Aruba 
(FPNA) ta contento di por anuncia 
cu su Junior Ranger Camp t’ey atrobe. E 
Junior Ranger camp ta duna bon bini na 
muchanan pa pasa nan vakantie di octo- 
ber den un manera activo y educativo. E 
camp lo tuma luga for di 3 te cu 7 di oc- 
tober 2022, y lo ta pa muchanan entre 
9 y 12 aña di edad cu kier siña mas di 
Aruba su flora y fauna diverso, ecologia, 
geologia y historia cultural. 


“Nos ta contento di por duna bon bini 
un biaha mas na nos muchanan pa 
tuma parti di Fundacion Parke Nacional 
Aruba su Junior Ranger Camp”, Sietske 
van der Wal, Conservation Education 
Manager na Fundacion Parke Nacional 
Aruba ta comenta. “FPNA ta dedica na 
e educacion di nos muchanan pa asina 
siña nan con importante ta pa cuida 
nos naturalesa. Tur actividad a wordo 
organisa specialmente pa sigura cu 
nos muchanan por siña mas di Aruba 
su flora y fauna diverso – asina refor- 
sando FPNA su compromiso di preserva, 
proteha y mantene un sistema ecologico 
cu ta diverso, saludabel 


y resiliente pa un Aruba mas sostenibel. 


E programa di Junior Ranger Camp lo 
ofrece diferente sorto di actividadnan 
cu ta inclui caminata diario, presenta- 
cion di Aruba su flora y fauna, aspec- 
tonan historico, y geologia. Tambe e 
programa lo inclui dos anochi di campa- 
mento den Parke Nacional Arikok dia 
5 y 6 di october. Otro actividadnan ta 
inclui bishita na Saliña Bubali, Spaans 
Lagoen, Mangel Halto, y caminata pa 
Masiduri, Rooi Tambu y Rooi Fluit, work- 
shop di turtuga, workshop di restaura- 
cion di Aruba su flora, expedicion pa e 
cuebanan pa observa e raton di anochi 
y mucho mas. 


Muchanan lo mester wordo baha na sitio 
entre 7or y 7or y mei di mainta y wordo 
busca atrobe pa 4or di atardi na Parke 
Nacional Arikok. Pa mantene e energia 
durante e dia activo e muchanan lo wordo 
provee cu un snack mainta, cuminda di 
merdia y un snack atardi atrobe. Tambe 
e team lo zorg pa tur mucha keda bon 
hidrata. 


Pa mas informacion y pa registra por 
fabor click riba e link aki y yena e formu- 
lario. E ultimo fecha pa yena of entrega 
e formulario di inscripcion lo ta dia 25 
di september 2022. https://forms.office. 
com/r/t2FiWDFHbf. Pa cualkier pregunta 
por tuma contacto libremente via e-mail 
na juniorranger@arubanationalpark.org 
of WhatsApp +297-5928074. 


Fundacion Parke Nacional Aruba ta celebra 
e continuacion di su Junior Ranger Camp 


21 


AWEMainta 
Comunidad 
Diabierna, 23 September 2022 


A 
nualmente un 1600 studiante for 
di e parti Caribense di Reino Hu- 
landes ta cuminsa cu un estudio na Hu- 
landa. Nan ta topa cu asina hopi prob- 
lema durante nan estudio, cu nan no ta 
alcansa final di e estudio. Pa desaroya 
un acercamento concreto pa e proble- 
manan aki, tur pais envolvi ta bin hun- 
to di 26 pa 28 di september na Aruba. 
E ultimo aña y mey a traha eficazmente 
(online) pa prepara e conferencia im- 
portante aki. 


Durante e conferencia di trabou Aruba, 
Hulanda Caribense, Curaçao, Sint 
Maarten y Hulanda ta spera di desa- 
roya hunto programa di sosten cu 
medida concreto y structural, pa mas 
studiante Caribense por termina nan 
estudio. Pa logra esaki mester di mas 
atencion pa scogemento di estudio, 
diferencia cultural y idioma. Durante e 
conferencia lo lansa tambe un plata- 
forma online na unda lo comparti ‘best 
practices’. 


Gobierno y enseñansa hunto 
E 
conferencia 
lo 
tuma 
luga 
na 
Universidad di Aruba y lo wordo habri 
oficialmente pa minister di Enseñansa 
di Aruba, Endy Croes. E ta haci esaki 
conhuntamente cu Ron Bomans, presi- 
dente di hunta ehecutivo di directiva di 
Hogeschool Rotterdam y presidente di 
‘Regiegroep Studiesucces Caribische 
studenten’. Secretario-general di minis- 
terio di Enseñansa Hulandes, Cultura y 
Sciencia, Marjan Hammersma, tambe lo 
ta presente. Mescos tambe represent- 
antenan di gobierno di Aruba, Corsou, 
Sint Maarten, Boneiro y Sint Eustatius, 
Saba y Hulanda, como rectornan di e 
cuater universidadnan y un represen- 
tacion amplio di enseñansa avansa, 
MBO y HBO. 
E participantenan na e conferencia 
lo atende cu temanan manera bon 


preparacion di alumno- y studian- 
tenan Caribense cu ta desea di sigui un 
estudio na enseñansa avansa, trans- 
ferencia cuidadoso, y supervision di 
studiante, oportunidad di estudio riba 
e islanan y mobilidad di estudio den 
Reino Hulandes. 


Plan di accion pa mehora exito di 
estudio 
E problemanan di e studiantenan den 
enseñansa avansa ta conoci pa basta 
tempo caba. E necesidad di traha 
hunto pa yega na un solucion tambe. 
Pa e motibo aki riba peticion di e 
‘Vierlandenoverleg’ ministerial na 2021 
a start e ‘Regiegroep Studiesucces 
Caribische studenten’, cu represent- 
antenan di gobierno y enseñansa di e 
cuater paisnan. E grupo aki a desaroya 
un plan di accion (plan van aanpak) pa 
mehora e exito di estudio di e studiante 
Caribense. 


Un grupo di proyecto, den cua parti- 
donan concerni di enseñansa di tur e 
paisnan ta representa, tambe a pone 
man na obra den 2021 cu e plan aki. 
Durante e conferencia di trabou e grupo 
aki lo comparti con e plan ta desaroya 
actualmente. 


Medidanan 
structural 
lo 
wordo 
presenta na e ‘Vierlandenoverleg’ 
Elaborando riba loke ya a inicia, e 
Grupo Directivo lo formula despues 
e recomendacionnan conhunto pa e 
‘Vierlandenoverleg’ Enseñansa Cultura 
y Sciencia ministerial, cu lo tuma luga 
na december. 


Conferencia di trabou 
‘Studiesucces Caribische Studenten’ 


22 


AWEMainta 
Comunidad 
Diabierna, 23 September 2022 


D 
iahuebs 22 di September, e Instituto Medico San Nico- 
las (ImSan) a celebra ‘Ring Bell Ceremony’ na honor di 
e 500 pashent cu a finalisa nan tratamento cu exito na Im- 
San. “Pa yega na e punto aki, como Gobierno, desde prin- 
cipio nos a kere den e exito di e proyecto aki di comberti Im- 
San den un hospital di estadia corto”, Prome Minister Evelyn 
Wever-Croes a expresa. 


Dia 12 di april 2021, a tuma luga e apertura oficial caminda 
a converti e ImSan den un hospital di 22 camber pa estadi- 
anan corto. For di e dia ey te cu awe, ImSan a registra stori- 
anan exitoso un tras di otro. No solamente ImSan a ricibi 
y brinda estadia cortico na e publico pariba di brug, pero 
tambe a atende ciudadano di tur parti di nos isla. 


Pa cua motibo tambe a inverti Afl. 60 miyon pa e wordo 
realisa. ImSan a amplia e cantidad di tratamento cu por 
a brinda su pashentnan, a crea 50 cupo nobo di trabou, 


a adkiri varios ekipo y instrumento medico cu no tawata 
disponibel na Aruba. 


E exito di ImSan no solamente ta debi na e inversion den 
ekipo y instrument. E exito ta basa riba e hecho cu ImSan tin 
e persona indica pa dirigi. Un persona kende tin su curason 
na e luga corecto, mustrando amor, dedicacion y pasion pa 
su profesion. Dr. Joel Rajnherc tin tambe e profesionalnan cu 
ta comparti e mesun pasion, determinacion y amor pa tur 
pashent cu ta bishita ImSan. 


“Mi ta felicita bo, dr. Joel Rajnherc, pa bo añanan di dedi- 
cacion na ImSan y bo conviccion cu tawata posibel pa hiba 
ImSan na un siguiente nivel. Mi ta felicita tambe tur profes- 
sional y tur esnan cu ta traha na ImSan cu a acompaña bo 
den e biahe aki cu ta culmina den e ‘Ring Bell Ceremony’ aki. 
Mi sa cu lo tin mas milestone na caminda y nos lo celebra 
nan tambe”, Prome Minister Evelyn Wever-Croes a expresa. 


ImSan a Celebra ‘Ring Bell Ceremony’ 


Na honor di e 500 pashent cu a finalisa 
nan tratamento cu exito na ImSan 

D 
espues di dos rondo sumamente excitante, di- 
asabra ultimo, 17 di september, cuminsando pa 
5’or di atardi, tur e “survivors” nan cu a resta taba- 
ta cla pa bataya den un clima ‘tropical’ pa wak ken 
lo bay cas cu e copa Jani Brokke Bola 8 60+. Taba- 
ta tin algun participante, mas tanto esnan cu ya sa e 
adres pa Huize Maristella fo’i cabes, cu tabata cana 
“mopper” rond cu nan a cay afo pa via di un inhusti- 
cia grandi, esta cu e organisadonan dje torneo a per- 
miti mucho mucha “61-min” drenta den wega! 


Un desbentaha formal claro pa esnan cu ya caba ta 
bisti bril “quad-focal” pa hunga biyar! Segun nan 
rasonamento, sin ta p’e “inhusticia” aki, hamas nan 
lo por a cay afo! En todo caso, por bisa cu al fin al 
cabo, e berdadero guy bakia di 60+ a bay cu e copa. 
Den winners round, Franklin Ruiz ta cay victima 
di legendario Edwin “Kwek” Chirino, y Junini 
Quant ta manda Gino “Concret” Geerman vloer. 
Siguientemente, Junini ta mustra “Kwek” cu t’e ta 
e “61-min” y ta manda Kwek bay sigui den losers 
round. 


Den losers round, “Sheik” Orman ta manda legend- 
ario Buchi Briezen cas, pa despues e mes pak su 
maleta ora Gino Geerman dun’e su ‘KB’! Den e otro 
bracket di losers round, Ricky Quant ta ‘ground’ Omar 
Lampe, pa despues sigui victorioso contra Franklin 
Ruiz. E bataya cu ta sigui den losers round entre Gino 
Geerman contra Ricky Quant por wordo categorisa 
como un berdadero wega di schaak, caminda por 
ultimo, Gino Geerman ta pone Ricky Quant schaakmat! 
E final den losers round entre Gino Geerman contra 
Edwin “Kwek” Chirino tambe ta bay smooth pa Gino, 
y dje forma aki nos ta yega p’e gran final entre Gino 
Geerman vs Junini Quant. 


E final lo ta bay ta un double header en caso Junini 
perde e prome wega. Gino Geerman ta manera motor 
di diesel cu a keinta y sin mucho preocupacion ta 
gana e prome best out of 3 di Junini! Aki rabo di 
porco ta krul un rato, ya cu Junini ta insisti cu mester 
hunga di dos set ariba e otro mesa, ya cu esey t’e 
mesa cu e ta ‘estelar’ riba dje. Como un berdadero 
‘60-plusser’, Gino ta wak e cosnan aki manera echt 
cos di muchanan ’61-min’, y ta bisa “no problemo, 
hasta la vista baby” y ta dal Junini un set mas di best 
out of 3 ariba Junini su mesa ‘preferi’! Dje forma aki, 
un dje legendarionan den biyar merecidamente ta 
bay cu e copa Jani Brokke Bola 8 60-plus! 


Gino Geerman campeon torneo Jani Brokke Bola 8 60+ 

Morto despues di 
un incidente bou di 
investigacion 


WILLEMSTAD - Diahuebs 22 di september 
2022 alrededor di 01.49’or, Central di Polis 
a ricibi informacion di un incidente bastante 
grave cu a tuma luga na un centro di diber- 
ticion na bapor kibra. Na yegada di e prome 
unidad, a bin topa cu un hende homber drumi 
abou sin ta duna señal di bida. For di inves- 
tigacion preliminar a sali na cla cu tabatin 
un forsageo net algo prome cu a victima a 
fayece. Dokter di polis a constata morto alre- 
dedor di 03:10’or y e curpa sin bida a wordo 
confisca riba ordo di fiscal pa por haci ley di 
autopsia, pa determina e causa di morto. 
Investigacion den e caso ta continua. 

MENSAHE 


Hopi biaha cu nostalgia nos ta 
recorda e temponan caminda 
famia, bisiñanan, coleganan 
tabata comparti cu otro. Nan 
tabata comparti nan tempo 
cu actonan social, yuda otro 
cu cosnan material y biba den 
un ambiente di comunion y solidaridad. Awor ta parce 
comosifuera tur hende ta busca su privacidad y intimidad. 
Hende ta biba separa cu murayanan halto, bisiñanan no ta 
conoce otro, hopi indiferencia y egoismo. Medionan social 
na luga di yuda nos biba mas uni cu otro den realidad nan 
ta separa nos fo’i otro. Nos casnan di famia ta parce hotel 
y si acaso famia ta sinta hunto na mesa toch cada un cu 


su propio celular y su propio mundo virtual. Den realidad 
tin un ABISMO ta separa nos fo’i otro. Mientras nos ta den 
e mundo aki nos tin tur posibilidad pa elimina e abismo 
aki y yega otro banda. Yega cerca otro y comparti cu otro. 
Comparti cu bo casa, bo yiu, ruman, bisiña, colega. Cu 
esnan den necesidad, cu manera Lazaro, ta warda limosna 
di bo tempo, bo palabra, bo ayudo material of spiritual. 


Solamente compartiendo cu otro nos por duna testimonio 
cu nos ta practica ley di amor. Si awor aki nos no ta elimina 
e abismo cu ta separa nos fo’i otro, despues di morto esey 
lo bira imposibel. E ora ey lo bo desea pero lo ta laat caba. 
E ora ey lo bo yora y sufri pa eternidad. 


UN SNECHI DI PALABRA DI DIOS 


XXVI DIADOMINGO ORDINARIO 25.09.22 #382 
I lectura: Amos 6, 1.4-7 
Salmo: 146 
II lectura: 1 Tim 6, 11-16 
Evangelio: Lc 16, 19-31 


DEN e tempo aya Hesus a bisa e fariseonan: “Un dia 
tabatin un homber rico. Su pañanan tabata di purpura y di 
lino fini; e tabata haci fiesta luhoso tur dia. Na porta di su 
cas, tabatin un homber pober, yama Lazaro, drumi. Lazaro 
su curpa tabata habri tur na yaga. E tabatin gana di mata 
su hamber cu loke cay for di e homber rico su mesa, ma 
ta cacho tabata lembe su yaganan. Dia e homber pober a 
muri, angel a carg’e hib’e banda di Abraham. E rico tambe 
a muri y nan a der’e. For di reino di morto, caminda e 
tabata sufri hopi dolor, e rico a hisa cara weita ariba, mira 
Abraham leu aya, cu Lazaro banda di dje. El a yam’e y 
bisa: ‘Tata Abraham, tene misericordia di mi y manda 
Lazaro dop su punta di dede den awa y fresca mi lenga, 
pasobra mi ta den agonia den e candela aki.’ Ma Abraham 
a bis’e: ‘Mi yiu, corda cuanto cos bon bo a haya tempo 


bo tabata na bida, y con malo Lazaro a pasa. Ma awor e 
ta ricibi consuelo aki y abo ta den agonia. Di tur manera, 
tin un abismo hundo ta separa nos fo’i bo, kiermen si un 
hende di akibanda kier bay bo banda, e no por hacie; y 
ningun hende di bo banda no por pasa bini aki cerca nos.’ 
E homber rico a bisa: ‘Tata, mi ta roga bo anto, manda 
Lazaro cas di mi tata. Mi tin cinco ruman homber; lag’e 
adverti nan seriamente, pa nan tambe no bin haya nan 
den e luga di tormenta aki!’ Abraham a contest’e: ‘Nan 
tin Moises y e profetanan, laga nan tende di nan.’ Ma el a 
bolbe contesta: ‘No, tata Abraham; si un hende cu lanta 
for di morto bay cerca nan, e ora ey nan lo converti!’ 
Abraham a dun’e pa contesta: ‘Si nan no ta tende ni di 
Moises ni di e profetanan, hasta si un hende lanta for di 
morto esey tampoco lo no convence nan!’” 


ORACION 
Señor! Yuda mi kita tur cos cu ta separa mi fo’i otro. 


PROPOSITO 


Percura bira mas social y generoso 
cu esnan cu ta rond di bo. 


Palabra di Señor 

Fortaleza Pa Famia 


SI nos no ta cana den boluntad di Dios, nos ta cana 
robes, si un hende ta bisa bo den un combersacion pa no 
hinca Dios den e asunto, cuidao pasobra e persona kier 
manipula bo, pasobra sin Dios nos no ta nada. 


Si bo ta traha pa hende cu no kier tende di Dios. 
Of caminda bo tin di separa Dios for di bo trabao. 


Y ni un oracion bo no por haci na boca di trabao, y ora 
di tuma cierto decision Dios no ta wordo respeta, y su 
Palabra ta wordo poni un banda y temor pa Dios no t’ey. 


Wak pa abo si mantene bo fieldad na Dios, manera den 
Daniel Capitulo 3 y Daniel Capitulo 6. 
Maske bo wordo tira den forno di candela, of den cueba 
di leon, Señor lo ta cu bo tur momento pa libra bo for di 
candela y for di boca di leon. 


Ta importante pa nos cana y biba den e boluntad di Dios 
pasobra nos tin di corda cu nos bida y nos curpa ta fia, 
e no ta di nos mes, e ta di Dios, y nos no por hunga e rol 
di independisa nos bida for di Dios y asina cuminsa cana 
den nos propio boluntad, pasobra esey no ta obra pa bon 
den nos bida. 


No tin crecemento ora nos separa for di e mata di bida 
cual ta Cristo Hesus. (Juan 15:4) 


Tur cos cu nos propone pa haci, no ta importa kico e ta, si 
e no ta den boluntad di Dios pa nos haci’e e no ta funciona 
e lo trece solamente cansancio y frustracion. 


Tampoco nos por sconde pa Dios of sali for di su boluntad, 
y no obedece su yamada, pasobra nos tur conoce e historia 
di Jonas, y pa medio di esaki nos tur sa cu nos mester ta 
serio y determina. 


Hende por traha hopi plan yena kalender cu hopi cos, pero 
Dios ta esun cu tin e ultimo palabra. Ora bo ta un persona 
cu ta kere, biba y cumpli cu e boluntad di Dios, bo reis lo 
ta planta den Cristo Hesus. 
( Salmo 1:1-3) 


Y e siguiente cualidadnan lo wordo reconoce den bo: 
Bo no por wordo facilmente manipula of controla door di 
hende, bo bista ta firme riba Dios. (Daniel 6: 10) 


Bo no ta broma cu posicion, y cosnan terenal, pero bo 
ta glorifica Dios pa tur locual cu E a haci den bo bida. 
(Filipensenan 3:12+13+14). 


Bo no ta busca bo propio interes, pero tur caminda cu ta 
na bo alcance bo ta saca bo man y yuda. 
(Filipensenan 2:4). 


Ora bo reis ta planta den Cristo, bo por deal cu ofensa y 
rechaso, pasobra bo sa cu bo humildad lo hiba bo dilanti 
di Dios y hasta dilanti di reynan (Mateo 5:38-42). 


Ora bo ta un persona planta den Cristo Hesus, ya bo no ta 
biba mas , pero Cristo ta biba den bo, y bo carni a muri pa 
Su Spirito por biba den bo. (Romanos 8 : 5-8). 


Con bo ta sa cu e caminda den cual bo ta cana no ta den 
boluntad di Dios: 
Awel lo presenta frustracion constante, cansancio, stress, 
depresion, porta cu ta cera, acuerdo nan cu no ta resulta, 
no tin crecemento, mentira etc. 


Bo relacion cu Dios ta disminui, bo ta perde gana di haci 
oracion, y bishita cas di Dios,un frialdad spiritual ta drenta 
bo bida. 


Pero ora bo ta haci boluntad di Dios bo por ta sigur di 
esaki: 
Esaki ta e confiansa cu nos tin Su dilanti, cu si nos pidi 
cualkier cos conforme Su boluntad E ta tende nos. 
(1 Juan 5:14+15) 


Sinceramente, Pastor Marcel Balootje 


Boluntad di dios semper ta bon pa nos 

WILLEMSTAD - Autoridadnan local di Corsou a haci un 
peticion na Defensa, pa brinda sosten militar. E sosten cu a 
ser pidi ta e resultado di e ola tropical cu segun ta spera lo 
trece cu n’e awasero pisa, mal tempo.  Hunto cu esaki lo bini 
un grado halto di molester tal como inundacion y cayanan 
intransitabel. E sosten ta consisti di sosten militar suave, pa 
medio di entrega di transporte y asistencia di emergencia 
cu lo ta stand-by.  E asistencia ta valido di diahuebs 22 di 
september 19.00or te cu e siguiente anochi 23 di september 
19.00or. 
 Defensa tin disponibel vehiculonan cu por core den areanan 
dificil pa yega. Durante e depresion tropical Bonnie a resulta 


cu pa motibo di awasero torencial, varios parti na Corsou no 
tabata accesibel cu vehiculonan normal. Defensa den tipo 
di situacionnan asin’aki por brinda asistencia na Cuerpo 
Policial di Corsou den areanan dificil pa alcansa. Den esaki 
Defensa tin aun mas material den caso di yudansa agudo di 
emergencia, cu lo por ta util. 


Siman pasa Defensa a duna asistencia na Islanan Ariba, 
durante tormenta FIONA. Aki tambe tabata trata di asis- 
tencia militar pa medio di sosten di transporte Policial. E 
asistencia na autoridadnan civil ta un di e tres tareanan 
mayor di Defensa den Region Caribe Hulandes. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Cu profundo tristeza pero agradecido pa tur loke cu E a nifica 
pa nos, nos ta participa fayecimento repentino di nos kerido 
tata, ruman, opa, primo y omo: 


Adolph Oswald 
Oehlers 
Mihor conoci como: “Dino” 
*05-04-1934 - †19-09-2022 


Acto di entiero lo wordo anuncia 
despues. 


“Dios ta amor... y amor ta Dios, maske mi no ta na e mundo 
aki, tur dia lo mi ta banda di boso Curazon, mi por stens di loke 
Señor ta hasi” 
Salmo 33 


Cu dolor na nos curason, nos ta participa 
fayecimento di nos ser stima: 


Hyacintho F. Kock 
Cariñosamente yama “Chinto” 
*10-09-1934 - †20-09-2022 


Acto di entiero lo wordo anuncia 
despues 


Every life is noted and is cherished, 
and nothing loved is ever lost or perished. 


He will cover you with his feathers. 
He will shelter you with his wings 
His faithful promises are your armor and protection 
Psalm 91:4 


Cu inmenso tristsa na nos curason, 
nos ta participa fayecimento di nos: 
Mama,wela,ruman y tanta stima 


Marieta Filomena 
Tromp 
Miho conosi como:Jeta 
*3 april 1951 - †20 sept 2022 


Acto di entiero lo wordo anuncia despues. 


Her wings were ready, but our hearts were not… 
It is with deep sadness we announce the death of our 
beloved Mother, Grandmother, Sister, Aunt and Friend. She 
died peacefully at the age of 89 


Muriel A. Simon 
Better known as (Tante) Sixta or Oma 
*10 April 1933 - †21 September 2022 


Date and place of condolences will be 
announced later 


Militarnan ta brinda asistencia durante tormenta tropical 

Every life is noted and is cherished, 
and nothing loved is ever lost or perished. 


“Mira ki un Amor Grandi e Tata a duna Nos, cu Nos por wordo jama Juinan 
di Dios. Si un Hende ta den Cristo, ta un Criatura Nobo E Ta “ 


Cu hopi dolor na nos Curazon pero conforme cu Dios su Boluntad 
Nos ta anuncia fayecimiento di nos ser stima: 


Jaisley Boekhoudt 
*13-11-1987 - †17-09-2022 


Na nomber di su: 
Mama cu a stime un mundo: 
Franciska “Ciska” Hernandis 
Tata cu e la stima: 
†Chito Boekhoudt 
Ruman nan cu a stime masha hopi mes: 
I’jon Boekhoudt, Tiara Hernandis 
Ruman na Hulanda: Naomi Boekhoudt 
Manera Ruman: Remy Kani 
Pareha Stima: Lucy “Bae” Dirks 


Subrino nan cu e la stima masha hopi mes: Reysean, Jah-ziël, Seandrick 
Subrina nan cu e la stima masha hopi mes: Queeny, Ishayna, Azariah 
Madrina cu a stime manera un yiu: Marieta Hernandis 
Padrino: Robert Boekhoudt 


Tanta y Omo nan Parti di Mama: Tico Hernandis, Yolanda y Orlando Wernet- 
Hernandis, Sixto Hernandis, Rafael Hernandis, Marieta Hernandis y Hugo 
Baarh, Calucho Hernandis, Rina y Garlon Hasham-Hernandis na Hulanda 
Tanta y Omo nan Parti di Tata: Lena Boekhoudt, Carlos y Chequita 
Boukhoudt y Juinan, Juni y Elvira Boekhoudt y Juinan, Robert y Debra 
Boekhoudt y Juinan, Muriel Boekhoudt y Jui, Daisy y Mario Puplickhuijsen y 
Juinan, Vincent y Daniela Boekhoudt y Juinan, Henk y Reuella Reeberg y 
Juinan 


Prima y primo nan: Jairo y Nella Wernet-Eckmeyer y Jui, Jeanice y Angelo 
Kelkboom-Wernet y Jui, Sharline Hernandis y Juinan, Jillianne y Dieter 
Nicolaas-Wernet y Juinan, †Hugmar Baarh, India Hernandis y Simone Smeets 
na Hulanda, Aislinn Hernandis y Juinan, Gerald Baarh, Stefany Hernandis 
y Micheal Quandt y Juinan, Reginald Baarh y Daliet Schaub, Jeancarl 
Hernandis y Wayline Donayre, Jeanclaude Hernandis y Ziziene Flanegin y 
Jui, Jeanmarie Hernandis, Rahaylee Hernandis y Jendrick Roga, Gabriella y 
Chelsey Hasham na Hulanda y demas Prima y primo nan 


Suegra: Benita Valdez 
Cuña y Swa: Olga Dirks y Juinan, Mariano Dirks y yiuan 
Manera suegro: Buchi Geerman y Famia 


Oma Stima: Dora Jong 
Tante Lily Jong – Cydric y Mario 
Clifton y Lidia Jong – Kenneth Jong – Gini Jong y Monica 
Stephanie y Nigel Wix y Juinan – Lydienne y Joey Arends y Jui 
Manera Un Mama: Sheila “Moms” Croes-Werleman y Famia 
Su Bon Amigo(a) nan den mundo di Futbol, MMA, Musica, SBS, Santa Cruz, 
Verano y di Nijmegen Zellersackers y Demas amigo(a) nan stima cu ta 
mucho hopi pa menshona 


Acto di entierro lo tuma lugar diasabra 24 September 2022 pa 11 or di 
mainta saliendo for di Aurora Funeral Home pa santana di Sabana Basora. 
For di 9 or e curpa di Jaisley lo ta reposa na Aurora Funeral Home pa por 
despedi. 


Famia su deseo ta pa bin bisti na color nan alegre como Jaisley semper 
tabata un persona alegre y positivo. Jaisley a acepta Cristo den su Curazon 
Augustus 12 y Boutisa Augustus 13 2022 na Adventist Church. 


Nos ta pidi encarecidamente pa Respet na Famia pa please no tin uso di 
Alcohol den parkinglot di Aurora y nin na Santana. Despues di esey cada 
persona ta liber pa hasi locual nan mes ta desea. 


Ta pidi disculpa si den nos tristeza por a lubida di menshona un famia of 
amigo. 


Ta lamenta cu despues di entierro no lo por ricibi bishita di condolencia na 
cas. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu dolor na nos curason, nos ta anuncia fayecimento di: 


Christine-Erielle 
D. C. Gamez Galezo 
Nomber di cariño “Erielle” 
*28-08-2019 - †11-09-2022 


Na nomber di su: 
Mayornan: 
Erick y Christina Gamez Galezo-Tromp 


Rumannan: 
Christy-Ann Semeleer 
Danilo Semeleer 
Christian Alexander Gamez Galezo 
Edrick Gamez Galezo 
Caroline Alexia Gamez Galezo 


Wela y welonan: Nataly Ras 
Giovanni Tromp y pareha 
Dalila y Cesar Alexander Gamez Galezo 


Bisawela y bisawelonan: Rosa Ras 
Anastacia Y Juan Tromp-Gomez 
Cecilia y †Martiano Galezo 


Manera wela: Anagaly Erasmus 


Tanta y omonan: Valeria Tromp y yiu 
Givianca Tromp 
Jovaneska y kowan de Palm y yiunan 
Jennifer Gamez y yiu 
Rodger y Nallelys Gamez y yiunan 
Alexander Gamez 


Primo y prima nan: Damian, Jethal, Adon, Anastacia, Rosemary, 
Victoria y Mia 


Pepe: Rose-Ann Aparicio y Sednji Sambo y yiunan 


Madrina: Medylise Zievinger y yiunan 
Padrino: Rigal Luydens 


Amigonan di cas: Leonardo y Gloria Chong y famia, Rashid y Malyn 
van Bergen y yiunan, Leidymar y Glenbert Kock y yiunan, Gina y Raul 
Aparicio y Lourdes y Juan Croes y yiunan 


Demas famia: Tromp, Galezo, Ras, de Palm, Giel, Croes, Gomez, 
Luydens, Franken, Donker, Ignacio y tambe famianan na Venezuela, 
Colombia, Peru y Hulanda. 


Disculpa si den nos momento di dolor y tristesa nos por a lubida di 
menciona mas famia. 


Oportunidad pa condolencia: Aurora Funeral Home, diabierna 23 di 
September 2022 di 7:00 pa 9:00 di anochi. 


Ta invita pa e acto d entiero cu lo tuma lugar diasabra 24 di 
September 2022 na misa Santa Annadi 2:00 pa 4:00 di atardi, 
despues lo sali pa Santana catolico na Noord. 

